Herbert Blaize

Herbert Augustus Blaize (Beausejour, Carriacou, 1918ko otsailaren 26a – Saint George's, 1989ko abenduaren 19a) grenadar politikaria izan zen. Grenadako lehen ministroa izan zen 1984tik hil zen arte.

Grenadako Carriacou uhartean jaio zen eta Arubara joan zen petrolio-findegi batean lan egitera.

1953an Grenadako Alderdi Nazionala sortu zuen. Berak eta bere alderdiak hogeita bost urteko lehia izan zuten Eric Gairyrekin eta Grenadako Alderdi Laborista Batuarekin. 1957an Blaize legealdian sartu zen eta Merkataritza eta Produkzio ministro izendatu zuten.

1960an ministro buru izendatu zuten. 1961etik 1962ra Eric Gairyk hartu zuen kargua eta Blaizek 1962an berreskuratu zuen boterea. 1967an herrialdea estatu elkartu bihurtu zen, autogobernu gehiagorekin, eta Blaize premier bihurtu zen. Urte horretan oposizioko buru izatera pasa zen eta Gairyk boterea berreskuratu zuen.

1974an Grenadak independentzia lortu zuen. 1976an, Blaize Maurice Bishop eta New Jewel alderdiarekin aliatu zen hauteskundeetarako, baina Gairyk garaitu zituen eta Blaize politikatik erretiratu zen.

1983an Grenadako inbasioa gertatu zen eta 1984ko hauteskundeetan Blaizek eserleku gehienak irabazi zituen Alderdi Nazional Berriarekin. Bere agintaldian Estatu Batuekiko harreman ekonomiko eta militarrak sendotu zituen. 1989an hil zen, lehen ministro karguan.

Kategoria:Grenadako politikariak
Kategoria:Erresuma Batuko Kontseilu Pribatuko kideak